Budyšin (CK/SN). Mjez McDonaldsom a listy rozdźělowanskim centrumom Němskeho pósta při Krakečanskej dróze w Budyšinje chce inwestor nowy meblowy dom natwarić. Za to je wón ležownosć sewjernje Krakečanskeje dróhi na přemysłownišću Budyšin-wuchod kupił. Dotal tule płoninu ratarsce wužiwaja. Tohodla dyrbi so wobtwarjenski plan z lěta 1997 změnić, zo móhli do njeho wosebitu štwórć „wikowanje z meblemi“ zapisać. Jednohłósnje je Budyska měšćanska rada na swojim zašłym posedźenju za to zelenu swěcu dała. Předwidźana je cyłkowna wikowanska płonina 10 000 kwadratnych metrow, z toho 9 200 kwadratnych metrow za předań meblow a dalšich 800 kwadratnych metrow za wudospołnjacy sortiment, kaž na přikład domjace tekstilije, škleńcu a pórclin.
szl_Latn